Iranėnų kalbos
Iranėnų kalbos – indoeuropiečių kalbų šeimos šaka. Šiomis kalbomis daugiausia kalbama Irane, Afganistane ir Pakistane bei kaimyninėse šalyse, taip pat emigrantų bendruomenėse kitose šalyse. Iranėnų kalbomis kaip gimtosiomis kalba apie 150–200 mln. žmonių. Kartu su indoarijų ir nuristaniečių kalbomis sudaro indoiranėnų kalbų grupę. Kalbos vadinamos iranėnų, nes pagrindinėmis šios grupės kalbomis, įskaitant ir persų, senovėje buvo kalbama Irano kalnyne.